
	OBJEKTA HIGIĒNISKAIS NOVĒRTĒJUMS

	(Jelgava)



	01.07.2021.



	1. Objekta nosaukums: Bērnu nometnes

	1. Objekta īpašnieks: Jelgavas novada pašvaldība, reģistrācijas Nr. 90009118031, Pasta iela 37, Jelgava

	1. Objekta adrese: Jelgavas iela 7 (Baznīcas iela 2), Zaļenieki, Zaļenieku pagasts, Jelgavas novads

	1. Novērtēšanu veica: 01.07.2021. vecākā inspektore sabiedrības veselības jomā Lija Skranda

	1. Novērtēšanā piedalījās: Zaļenieku komerciālās un amatniecības vidusskolas direktora vietniece Dace Vipule-Kuļika

	Konstatēts: Zaļenieku komerciālās un amatniecības vidusskolas telpās un teritorijā plānots organizēt diennakts bērnu nometnes.
6.1. Vispārīgās ziņas par objektu/ objekta raksturojums
   Objekta higiēniskais novērtējums veikts sakarā ar saņemto iesniegumu, lai novērtētu Zaļenieku komerciālās un amatniecības vidusskolas (turpmāk – Skola) telpu un teritorijas gatavību nometņu uzņemšanai. Dalībniekiem ir nodrošinātas nepieciešamās telpu grupas nometņu programmu īstenošanai. Teritorijā ir atpūtas un saimniecības zonas. Nometnes vajadzībām paredzēts izmantot Skolas (Restauratoru nams) telpas (Jelgavas ielā 7) 2.stāvā, 2 kabinetus (katrs 60 m2), vestibilu un tualeti (5 izlietnes, 2 klozetpodi). Nakšņošanai un nodarbībām paredzēts izmantot Skolas dienesta viesnīcas telpas (Baznīcas iela 2) 2.stāvā 12 numurus (katrā 2 istabas, 1-2 gultas, duša, izlietne, klozetpods), 3 numurus (katrā gulta, duša, izlietne, klozetpods), vestibilu un koplietošanas virtuvi, 3.stāvā 10 numurus (katrā 2 istabas, 1-2 gultas, duša, izlietne, klozetpods), 2 numurus (katrā gulta, duša, izlietne, klozetpods), vestibilu un koplietošanas virtuvi. Visas telpas ir apmierinošā sanitāri - tehniskā stāvoklī. Sanitārās ierīces darba kārtībā. Gultas, gultas piederumus nodrošinās Skola. Tualetēs ir tualetes papīrs, šķidrās ziepes, salvetes. Telpu uzkopšanas inventārs ir marķēts, izvietots atsevišķā slēgtā telpā. Mazgāšanas un dezinfekcijas līdzekļi ir nepieciešamā daudzumā. Telpu uzkopšanu veiks ēkas apkopējas. Ēdināšanas pakalpojumus organizēs nometnes vadītājs. Ir organizēta sadzīves atkritumu savākšana, uzglabāšana un izvešana. Apsekošanas laikā telpās un teritorijā netika konstatēta grauzēju, kaitīgo posmkāju klātbūtne vai to esamības pazīmes.
6.2. Iekštelpu virsmu apdare
   Telpu apdarei un aprīkojumam izmantoti telpu funkcijai atbilstoši materiāli. Tualetes telpās sienu un grīdu apdarei ir izmantoti materiāli, kas paredzēti mitrai uzkopšanai un dezinfekcijai.
6.3. Apgaismojums
    Telpās apgaismojums dabīgais un mākslīgais. Apgaismojums vizuāli ir pietiekošs.
6.4. Siltumapgāde 
  Centralizēta.
6.5. Gaisa apmaiņa 
   Visās telpās ir nodrošināta dabiskā vēdināšana caur logiem un durvīm. Tualetes telpās ir nosūces ventilācija caur ventilācijas kanāliem.
6.6. Ūdens apgāde
   Centralizēta 
6.7. Kanalizācijas sistēma
   Centralizēta 
6.8. Teritorijas labiekārtošana
   Teritorija ir sakopta, labiekārtota un dalībniekiem droša. Tuvumā nav objektu, kuru darbība var apdraudēt dalībnieku veselību.
6.9. Vides pieejamība
   Netika vērtēta 
6.10. Riska faktoru novērtēšana un cita informācija: -

	7. SLĒDZIENS
    Novērtēšanai uzrādītās telpas un teritorija atbilst higiēnas prasībām un ir piemērotas nometņu darbībai Zaļenieku komerciālā un amatniecības vidusskolā, Jelgavas ielā 7 (Baznīcas ielā 2), Zaļeniekos, Zaļenieku pagastā, Jelgavas novadā.

	1. Rekomendējamie pasākumi
   Nometnes organizēt stingri ievērojot tiesību aktu prasības atbilstoši epidemioloģiskās situācijas attīstībai valstī.

